Niðurrif gamall girðinga er meðal verkefna námsmanna í sumar . Í dag verður kynnt áætlun um 800 ný störf fyrir námsfólk í sumar . Mikill skortur hefur verið á sumarstörfum vegna efnahagsástandsins og forsvarsmenn námsmanna hafa lýst þungum áhyggjum vegna þess . Nú um helgina verða svo í dagblöðum auglýst störf fyrir ungt fólk . Meðal starfa sem í boði verða má nefna tíu sumarstörf við örnefnaskráningu og gróðurkortagerð og verður Landmælingum Íslands á Akranesi falið að hafa umsjón með því verkefni . Þá verða ýmis önnur og ólík störf í boði . Nefna má sem dæmi niðurrif úreltra sauðfjárveikivarnagirðinga , rannsókn á áhrifum eldfjallaösku á flugvélahreyfla , þáttagerð hjá Ríkisútvarpinu , viðhald á veðurstöðvum og grisjun þjóðskóga . Samkvæmt frétt mbl.is í dag verða það þeir Árni Páll Árnason félagsmálaráðherra og Gissur Pétursson forstjóri Vinnumálastofnunar sem kynna verkefnið um 800 sumarstörf fyrir námsmenn .